Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
DIHLOGO TŠE DINGWE TŠA INTHANETENG
Ke be ke sa Thabišwe ke Tsela Yeo ke Bego ke Phela ka Yona
Dihlatse tša Jehofa
Dilo tše di Lego Gona
Dikgatišo tše di Lego Gona
Beibele e ngwadilwe mo e ka bago mengwageng e dikete tše pedi e fetilego. Ga e sa le go tloga ka nako yeo, dipuku tše dintši kudu di ile tša ba gona le go hwelela. Eupša e sego Beibele. Ela hloko dintlha tše di latelago.
Go sa šetšwe manaba a Beibele a mantši, batho ba bantši lefaseng ka moka ba na le yona—e bile e sa dutše e—hwetšagala gohle. Go akanyetšwa gore go gatišitšwe dikopi tša yona tše e ka bago tše dibilione tše hlano, e feletše goba ka dikarolo tša yona, ka maleme a fetago a 2 800. Se se fapana kudu le dipuku tša filosofi, tša thutamahlale le dipuku tše dingwe tšeo di ka bago di sa hwetšagale kudu gomme ka go akgofa tša felelwa ke mohola.
Beibele e thušitše go boloka a mangwe a maleme ao e fetoletšwego ka ona le go a kaonefatša. Phetolelo ya Sejeremane yeo e fetoletšwego ke Martin Luther e ile ya kaonefatša kudu leleme leo. Kgatišo ya mathomo ya King James Version e hlalositšwe e le “yeo mohlomongwe e lego puku e nnoši yeo e dirišitšwego ke batho ba bantši yeo e kilego ya gatišwa” ka Seisemane.
Beibele e “kgomile kudu setšo sa ka Bodikela, ga se ya kgoma feela bodumedi le mediro ya bjona, eupša gape e kgomile le tša bokgabo, tša bongwadi, molao, dipolotiki le dilo tše dingwe tše dintši kudu.”—The Oxford Encyclopedia of the Books of the Bible.
Beibele e bopša ke dipuku tše 66; puku ye e kgethwa e tšere mengwaga e ka bago e 1 600 gore e fetšwe go ngwalwa.
Sehlogo se segolo sa Beibele ke Mmušo wa Modimo, e lego mmušo wa legodimong wo o tlago go buša lefase. (Daniele 2:44; 7:13, 14) Mmušo woo o tla fediša bobe, tlaišego le lehu ka go dira gore batho e be batee ka tlase ga Mmuši wa Legohle yo a swanelegago e lego Mmopi, Jehofa Modimo.—1 Bakorinthe 15:24-26.
Stephen o ile a naganišiša ka molao wa motheo woo o hwetšwago go Diema 19:11, wo o rego: “Temogo ya motho e fokotša bogale bja gagwe gomme go botse ge a sa latišiše molato.” Ga bjale ge Stephen a lebeletšana le boemo bjo boima, o leka go bo lekola a išitše maswafo fase le go diriša melao ya motheo ya Beibele ya maleba. O itše: “Ke hweditše gore Beibele ke puku e di phalago tšohle ya tlhahlo.”
Jesu Kriste o itše bohlale bo hlatselwa ka mafelelo a bjona. (Luka 7:35) Ka baka leo, go na le bohlatse bjo bontši bja gore melao ya motheo ya Beibele e tloga e šoma! E re dira gore re be batho ba bakaone. E “dira gore yo a se nago temogo a be bohlale,” e “thabiša pelo” gomme e “phadimiša mahlo” ka go re botša ka Modimo le kamoo re swanetšego go itshwara ka gona.—Psalme 19:7, 8.
Ge banyakišiši ba nyakišiša malwetši a šoro, ba leka go hwetša seo se a bakilego. Mokgwa wo o šoma le tabeng ya ge re nyaka go kwešiša lebaka leo go nago le tlaišego le dintwa. Le gona, Beibele e thuša kudu ka gobane e re botša ka ditiragalo tša mathomong a bophelo bja rena, e lego nako yeo mathata a rena a thomilego ka yona.
Puku ya Genesi e utolla gore mathata a batho a thomile ge batho ba mathomo ba be ba rabela kgahlanong le Modimo. Gare ga dilo tše dingwe, ba ile ba kgetha go itirela phetho mabapi le se se lokilego le se se fošagetšego—e lego tshwanelo yeo e bego e le ya Mmopi wa rena a nnoši. (Genesi 3:1-7) Ka manyami, ga e sa le go tloga ka nako yeo, batho ka kakaretšo ba tsenwe ke moya woo wa go ipuša. Mafelelo e bile afe? Batho ga se ba lokologa le go thaba, eupša maphelo a bona a tletše ka dintwa, kgatelelo, ga ba sa kwa Modimo e bile ba hloka boitshwaro. (Mmoledi 8:9) Beibele e bolela gabotse ge e re: “Ga go matleng a motho . . . gore a laole dikgato tša gagwe.” (Jeremia 10:23) Ditaba tše dibotse ke gore borabele bja batho bo kgauswi le go fela.
“[Thato ya Modimo ke] gore mehuta yohle ya batho e phološwe gomme e fihle tsebong e nepagetšego ya therešo.”—1 Timotheo 2:3, 4
Ee, bao ba tlago go bušwa ke Mmušo wa Modimo ba tla dira thato ya Modimo gomme ba dumela gore Mmopi ke yena a swanelegago go buša batho, e sego motho le ge e le ofe. Go tla fela bomenetša, megabaru, go fapana ga maemo a tša ikonomi, kgethollo ya semorafo le dintwa. Go tla ba le lefase le tee e le ka kgonthe, mmušo o tee le ditekanyetšo tše di swanago tša boitshwaro le tsela e tee ya go hlankela Modimo.—Kutollo 11:15.
Ge e ba re nyaka go tlo phela lefaseng leo, go nyakega gore re ithute ka Modimo. Timotheo wa Pele 2:3, 4 e re: “[Thato ya Modimo ke] gore mehuta yohle ya batho e phološwe gomme e fihle tsebong e nepagetšego ya therešo.” Therešo yeo e akaretša dithuto tša Beibele tša seo re ka rego ke molaotheo wa Mmušo wa Modimo, e lego melao le melao ya motheo yeo Mmušo wa Modimo o tlago go buša ka yona. Mehlala ya melao yeo e ka hwetšwa Thutong ya Thabeng ya Jesu Kriste. (Mateo, dikgaolo 5-7) Ge o bala dikgaolo tšeo tše tharo, leka go bona ka leihlo la kgopolo kamoo bophelo bo tlago go ba ka gona ge yo mongwe le yo mongwe a tla be a diriša bohlale bja Jesu.
Beibele e re kgothaletša gore re be le dika tšeo di ka re thušago go phela gabotse monaganong, e lego dika tše bjalo ka kwelobohloko le tebalelo. Baefeso 4:32 e re: “Bontšhanang botho, le šokelane ka bonolo, le lebalelane ka bolokologi.”
Go ya ka sengwalwa sa Mayo Clinic, kua United States, “ge e ba o sa lebalele ba bangwe, o tla ikweša bohloko.” Sehlogo seo se hlalosa gore go lebalela batho go ka feleletša ka “ditswalano tše dibotse; go ba le tswalano e botse le Modimo le go phela gabotse monaganong; go se tshwenyege kudu, go se gateletšege kudu le go se galefe kudu; o ka se be le madi a magolo (high blood pressure); dika tše sego kae tša go gateletšega maikwelong; le go se be kotsing ya go diriša bjala le dilo tše dingwe gampe.”
Ge motho a thoma go bopega
THUTAMAHLALE E KA hlalosa kamoo ditho tša pelego di šomago ka gona, eupša e ka se go thuše go dira diphetho tše dibotse ditabeng tša thobalano.
Beibele e araba dipotšišo tše le tše dingwe tše dintši, gomme ka go re’alo ya re thuša go “lemoga toko, toka le go botega, [ra] lemoga tsela ka moka ya go loka.”—Diema 2:9.
DITABA TŠE DIBOTSE TŠE DI TŠWAGO GO MODIMO!
Ge eba Beibele e ngwadilwe ke Modimo, e swanetše go ba puku ya moswananoši yeo e kilego ya ngwalwa.
Ke ka Baka la Eng o Swanetše go Ithuta Beibele?
Beibele e nea dikarabo tša dipotšišo tša bohlokwa go batho ba dimillione lefaseng ka bophara. Na o ka rata go ba yo mongwe wa bona?
Beibele—E na le Molaetša Ofe?
Na Beibele ke Puku Yeo e Ngwadilwego ka Bohlale bja Motho?
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG